open-index/open-wikipedia-markdown huggingface dataset:
Unoosha

**Mariyam Unoosha**, nada en Malé o 6 de outubro de 1985,  é unha cantante e compositora das Maldivas, coñecida como **Unoosha**. Gañou premios e actuou en shows nas Maldivas e outros países. Representou ás Maldivas no Festival Televisivo da Canción da URA no 2015 coa canción "The Maldives Song".
## Traxectoria
Completou os seus estudos na Escola Aminiyya. Os seus pais (Shafeega e Mr. Naseer) foron estrelas musicais nas Maldivas coa banda Olympians.

Unoosha fixo o seu debut en Bollywood no filme erótico-suspense do director Pooja Bhatt de 2012 *Jism 2*. Tivo a oportunidade de facer este filme cando estaba no Festival de Filmes de Asia do Sur en Goa. Bhatt ouviu a Unoosha cantar no festival. A canción titulada "Hey Walla" foi composta por Abdul Basit Sayeed e co-escrita por Unoosha.

Unoosha gravou a súa segunda canción de Bollywood con Ali Azmat e KK. A canción, titulada "Kahaan Se Karen Shuru" foi composta por Arko Pravo Mukherjee. Esta foi a primeira canción de Bollywood de Unoosha en hindi.

## Logros
Unoosha foi a única cantante embaixadora oficial de Nestleé e embaixadora local da compañía telefónica das Maldivas Dhiraagu. Unoosha foi galardoada como *Mellor Cantora* nos *Maldives Video Music Awards* en 2010, *Enchanteur Maldives Film Awards* en 2011 e nos *SunFM Awards* en 2010.

Representou ás Maldivas no Festival Televisivo da Canción da URA no 2015 coa canción "The Maldives Song".

## Notas
Depresión tropical dez (2007)

miniatura|280px|Depresión tropical dez a piques de tocar terra firme.
A **depresión tropical dez** foi un breve cicló tropical que recalou en terra firme pola *panhandle* de Florida en setembro de 2007. O sistema desenvolveuse en depresión subtropical o 21 de setembro ó nordeste do golfo de México da interacción dunha onda tropical, a cola dunha fronte fría e unha área de baixas presións. Nun primeiro momento, a circulación non estaba ben definida e a actividade tempestuosa era intermitente; despois que a convección sobre o centro medrase, o sistema acadou o status de depresión tropical. Avanzando en dirección noroeste, a depresión tocou a terra firme, a carón de Fort Walton Beach; foi ó comezo do 22 de setembro, e pouco despois disipouse sobre o sueste de Alabama.

Inicialmente, prevíase que a depresión se movese por terra firme en forma de tempestade tropical menor, pero a ameaza da depresión provocou que se declarase o estado de emerxencia en Mississippi e Luisiana. Era o primeiro ciclón tropical que golpeaba Nova Orleáns dende o Furacán Katrina e a destrutiva tempada de furacáns de 2005. O impacto global do ciclón foi menor e limitado no tocante ás precipitacións. Porén, o sistema precursor produciu un tornado que pasou por Eustis, Florida, causando a destrución de 20 casas e 30 máis con danos importantes.
## Véxase tamén
Lista de vocalistas e músicas de heavy metal

Esta é unha lista non exhaustiva de **vocalistas e músicas notables de heavy metal**.
__TOC__
## Lista 
## Notas 
;Referencias

## Véxase tamén 
### Bibliografía 
* 
### Ligazóns externas 
*
Tortellà

**Tortellà** é un concello da comarca da Garrotxa que se atopa na Alta Garrotxa, nas Comarques Gironines. É o décimo terceiro concello máis habitado da comarca con 771 habitantes (2010) e unha área de 11,07&nbsp;km². A vila está a 276 metros por riba do nivel do mar e a 18 quilómetros de Olot, 31 de Figueres e 38 de Xirona. O termo municipal delimita, comezando polo norte e seguindo o senso das agullas do reloxo, con Sales de Llierca, Argelaguer e Montagut i Oix.

A parte máis setentrional do termo municipal pertence ó PEIN da Alta Garrotxa, e está a tres quilómetros dos grandes eixos viarios da comarca, que conectan Olot con Xirona. A industria é o sector máis importante da poboación, seguido dos servizos e do sector agrícola. Xunto coas poboacións limítrofes e Sant Jaume de Llierca forman unha agrupación administrativa local chamada Vall del Llierca. Estas poboacións comparten asuntos de mobilidade, de servizos, relixiosos e educativos (ZER El Llierca).

## Notas 
## Véxase tamén 
### Ligazóns externas 
*Sitio web oficial do concello de Tortellà
Depresión tropical dez (2005)

miniatura|280px|Depresión tropical dez.
A **depresión tropical dez** foi o décimo ciclón tropical que se desenvolveu durante a tempada de furacáns no Atlántico de 2005, a cal bateu o récord de actividade até aquel intre. Formouse o 13 de agosto ó desenvolverse unha onda tropical que, o 8 de agosto, emerxeu da costa oeste de África. Como consecuencia da forta cizalla do vento, a depresión mantívose feble e non conseguiu reforzarse máis aló do status de depresión tropical. O ciclón disipouse o 14 de agosto, aínda que os seus restos contribuíron parcialmente á formación da depresión tropical doce, que finalmente se intensificou converténdose no devastador furacán Katrina que acadou a categoría 5. O ciclón non ocasionou directamente ningún efecto, ningunha vítima mortal nin dano pero, como xa quedou dito, máis tarde transformaríase no furacán Katrina e por iso se pode considerar que matou indirectamente 1&nbsp;833 persoas e custou indirectamente 108&nbsp;000 millóns de dólares ós Estados Unidos.

## Véxase tamén
### Ligazóns externas 
*
*
*
As desfeitas do rei Arthur

***As desfeitas do rei Arthur*** (en inglés: '''King Arthur's Disasters''') é unha serie de animación do Reino Unido que foi emitida por primeira vez o 11 de abril de 2005 na CITV. A serie foi co-creada por Paul Parkes e Will Ashurst. O argumento narra as aventuras do Rei Artur, acompañado polo mago Merlín, e a súa obsesión coa Princesa Xenevra.

En Galiza emítese diariamente na TvG2, en galego.

## Personaxes
* Rei Arthur
* Princesa Xenevra
* Merlín
* Lancelot
* Lady Margret
* Robin Hood
* Sir Martyn
* Splag
* Alan

## Emisións internacionais
## Notas
## Véxase tamén 
### Outros artigos 
*Xabarín Club
Furacán de Cuba de 1910

O **furacán de Cuba de 1910**, popularmente coñecido como o **Ciclón dos Cinco Días**, foi un ciclón tropical destrutivo e pouco frecuente que asolou Cuba e os Estados Unidos en outubro de 1910. Formouse no sur do Caribe o 9 de outubro e intensificouse mentres se movía cara ó noroeste, converténdose nun furacán o 12 de outubro. Despois de cruzar a parte occidental da illa de Cuba, chegou ó seu punto culminante o 16 de outubro, día no que acadou a categoría 4 na Escala de furacáns de Saffir-Simpson. Movíase nun círculo en sentido antihorario e chegou de novo a Cuba. Despois seguiu cara a Florida, recalando preto do Cabo Romano. Despois de moverse a través do estado, chegou á costa do sueste dos Estados Unidos antes de desfacerse en mar aberto.

Por mor do seu bucle pouco frecuente, os informes iniciais afirmaban que se trataba de dúas tempestades separadas que se desenvolveron e recalaron nunha rápida sucesión. O seu percorrido foi obxecto dun gran debate na época até que finalmente se identificou como unha única tempestade. A análise do acontecemento levou a unha maior comprensión deste tipo de fenómenos meteorolóxicos.

A tempestade está considerada como unha das peores catástrofes naturais na historia cubana. Provocou moitos danos materiais e milleiros de persoas quedaron sen casa. Tamén tivo un grande impacto en Florida, onde destruíu moitas casas e provocou asolagamentos. Aínda que o dano monetario total da tempestade é descoñecido, estímase que só na Habana os danos excederon o millón de dólares e 250&nbsp;000 nos Keys de Florida. Como mínimo, houberon 100 mortos só en chan cubano.

## Véxase tamén 
### Bibliografía 
* 
*
Maldivas no Festival Televisivo da Canción da URA

A participación das **Maldivas no Festival Televisivo da Canción da URA** comeza no Festival Televisivo da Canción da URA 2014, en Macau. A participación do país é organizada pola cadea nacional Television Maldives.

## Participación
### 2015
O 25 de agosto de 2015 anunciouse a Unoosha e á canción "The Maldives Song" como representantes das Maldivas ao Festival Televisivo da Canción da URA 2015 que tería lugar o 28 de outubro de 2015 en Istanbul, Turquía.

"The Maldives Song" foi lanzada o 28 de maio do 2011. A meirande parte da canción está en inglés aínda que no retrouso contén verbas en dhivehi como *Mi ee Maldives* ou *Maruhabaa* (benvido). Tamén ten unha estrofa completamente en dhivehi.

## Notas
Kirguizistán no Festival Televisivo da Canción da URA

A participación do **Kirguizistán no Festival Televisivo da Canción da URA** comeza e remata polo de agora no Festival Televisivo da Canción da URA 2013, en Hanoi. A participación do país foi organizada pola cadea nacional HTC.

## Participación
## Notas
Monte Tambora

O **Monte Tambora** é un volcán activo, que se atopa na illa de Sumbawa, unha de les Illas menores de Sonda (Indonesia). É de tipo estratovolcán, cun medida de 60 quilómetros de diámetro, acada unha altitude de 2&nbsp;722 metros e o seu cráter caldeira ten 8 quilómetros de diámetro e 1 quilómetro de profundidade.

O Tambora formouse pola zona de subducción activa que es atopa debaixo da illa de Sumbawa, flanqueada de banda a banda (norte e sur) pola cortiza oceánica. Ó longo do tempo, o volcán chegou até os 4&nbsp;300 metros, o que o convertía nun dos cumios máis altos do arquipélago indonesio. Co paso do tempo, a gran cámara magmática do interior da montaña encheuse e a actividade volcánica chegou ó seu máximo histórico na erupción colosal de abril de 1815. A explosión, que es chegou a sentir na illa de Sumatra (a máis de 2&nbsp;000 quilómetros de distancia), causou a rebaixada da altura até os actuais 2&nbsp;722 metros. A erupción provocou que o ano seguinte, o 1816, se chamase o "Ano sen verán", por mor do efecto que a nube de cinzas tivo no clima de América do Norte e de Europa.

## Notas
Vasco Gonçalves

**Vasco dos Santos Gonçalves** OA, nado en Lisboa o 3 de maio de 1921 e finado en Almancil o 11 de xuño de 2005, foi un militar (xeneral) e un político portugués da segunda metade do século XX. Foi primeiro ministro de Portugal dos segundo, terceiro, cuarto e quinto Gobernos Provisorios, no período coñecido como Proceso Revolucionario en Curso (PREC).
Centauro (homónimos)

* **Centauro**, ser da mitoloxía grega con corpo de cabalo e torso de home.
* **Centauro**, tipo de corpo menor do Sistema Solar.
* A constelación do **Centauro**.
* **La Cuadra Centauro**, un coche de turismo.
Damocloide

Os **damocloides** son planetas menores do Sistema Solar como 5335 Damocles e 1996 PW que pertencen á familia Halley ou teñen períodos longos con grandes órbitas excéntricas típicas dos cometas periódicos coma o Halley, mais sen mostrar unha cola. David Jewitt define damocloide como un obxecto cun parámetro de Tisserand relativo a Xúpiter&nbsp;TJ&nbsp;≤&nbsp;2. mais esta definición que non se fixa en Xúpiter exclúe obxectos como ,  e .

Usando o parámetro de Tisserand (T-Xúpiter ≤ 2) existen noventa e seis candidatos a damocloides. Destes, setenta e catro teñen arcos de observación orbital maiores de trinta días, o que produce órbitas razoablemente decentes. O seu raio medio é de oito quilómetros asumindo un albedo de 0,04. Medíronse os albedos dos catro damocloides e están entre os obxectos coñecidos máis escuros do Sistema Solar. Os damocloides teñen cor avermellada, pero non tanto como a maioría dos obxectos do cinto de Kuiper ou os centauros.

Outros damocloides son , , ,   e 20461 Dioretsa. Obxectos retrógrados como o cometa Halley e o damocloide  poden ter velocidades relativas á terra de .

## Orixe 
Pénsase que os damocloides poden ser núcleos de cometas do tipo Halley que perderon os materiais volátiles debido á desgasificación e se converteron en cometas dormentes. Eses cometas probablemente se orixinaron na nube de Oort. Esta hipótese está reforzada polo feito de que algúns obxectos que se cría que eran damocloides (e que foron clasificados provisionalmente como planetas menores) mostraron despois unha cola cometaria e confirmouse que eran cometas. Este foi o caso de C/2001 OG108 (LONEOS), C/2002 CE10 (LINEAR), C/2002 VQ94 (LINEAR) e C/2004 HV60 (Spacewatch). Outro indicativo da orixe cometaria é o feito de teren algúns damocloides órbitas retrógradas, a diferenza doutros planetas menores. Os obxectos cunha inclinación de entre noventa e cento oitenta graos teñen órbita retrógrada e oposta á doutros obxectos.

## Notas 
## Véxase tamén 
### Outros artigos 
* Cometa extinto
### Ligazóns externas 
*
António de Spínola

**António Sebastião Ribeiro de Spínola** (xeralmente coñecido como **António de Spínola**), nado o 11 de abril de 1910 e finado o 13 de agosto de 1996, foi un oficial militar, autor e político conservador Portugués. Xogou un papel importante na transición á democracia despois da Revolución dos caraveis.

Da parte materna, era neto de galegos establecidos no Funchal.

## Obras 
* *Por Uma Guiné Melhor* (1970)
* *Linha de Acção* (1971)
* *No Caminho do Futuro* (1972)
* *Por Uma Portugalidade Renovada* (1973)
* *Portugal e o Futuro* (1974)
* *Ao Serviço de Portugal* (1976)
* *País sem Rumo* (1978)

## Véxase tamén 
### Bibliografía 
* *Fotobiografias do Século XX*, Photobiography of António de Spínola, Círculo de Leitores.
O Pentágono

**O Pentágono** (en ) é a sede do Departamento de Defensa dos Estados Unidos de América, localizado no Condado de Arlington, Virxinia. Como símbolo das forzas armadas, "O Pentágono" é usado a miúdo metonimicamente para referirse ó Departamento de Defensa dos Estados Unidos.

O Pentágono foi deseñado polo arquitecto estadounidense George Bergstrom (1876–1955), e foi construído por John McShain de Filadelfia. Os traballos comezaron o 11 de setembro de 1941, e remataron o 15 de xaneiro de 1943.

## Notas
Léon-Paul Fargue

**Léon-Paul Fargue**, nado en París o 4 de marzo de 1876 e finado na mesma cidade o 24 de novembro de 1947, foi un poeta e ensaísta francés.

## Traxectoria 
Como poeta destacou pola súa poesía atmosférica e detallista. A súa obra inscríbese en nuumerosos movementos literarios. Antes de facer os 19 anos, Fargue xa publicara en ''L'Art littéraire* en 1894; cabe ademais sinalar que o seu poema "Tancrède" apareceu na revista *Pan* en 1895. Como opositor aos surrealistas, fíxose membro do círculo de poesía simbolista, grupo vinculado a *Le Mercure de France*.

Na súa carreira publicou dous libros con París como tema: *D'après París* (1931) e *Le piéton de París* (1939). Publicou tamén un libro de memorias sobre o seu amigo Maurice Ravel (un dos seus poemas, "Rêves", foi musicalizado por Ravel en 1927).

Morreu en 1947 en París e está soterrado no Cimetière du Montparnasse.

## Obra 
### Poesía 
* *Poèmes (Premier cahier)*. Nancy, Royer, 1907.
* *Tancrède*. Saint-Pourçain-sur-Soule, 1911.
* *Poëmes*. París, NRF-Marcel Rivière & Cie, [1912].
* *Pour la musique*. París, NRF, 1914.
* *Poëmes*, seguidos de *Pour la musique*. París, NRF, 1919.
* *Banalité*. París, NRF, 1928.
:— *Banalité*. París, NRF, [1930], fotografías de Roger Parry
* *Vulturne*. París, NRF, 1928.
* *Suite familière*. París, Émile-Paul, 1928.
:— *Suite familière*. París, NRF, 1929.
* *Sur un piano bord*, NRF, [1928].
* *Épaisseurs*. París, NRF, 1928.
* *Sous la lampe*. París, NRF, 1929.
* *Espaces*. París, NRF, 1929.
* *Ludions*. París, J.-O. Fourcade, 1930.
* *D'après Paris*. París, Librairie de France, 1931.
:— *D'après Paris*. París, NRF, 1932.
* *Haute solitude*. París, Émile-Paul, [1941].
* *Pour la musique, Tancrède*, seguido de *Ludions*. París, Gallimard, [1943].
* *Poésies*. París, Gallimard, 1963. Prefacio de Saint-John Perse.

### Crónica, ensaio 
* *Le Piéton de Paris*. Pariís, Gallimard, [1939].
* *Déjeuners de soleil*. Gallimard, 1942.
* *Refuges*. París, Émile-Paul, [1942].
* *Lanterne magique*. Marseille, Robert Laffont, [1944].
* *Composite* (avec André Beucler). París, O.C.I.A., 1944.
* *De la mode*, ilustración a cargo de Chériane, Editions Littéraires de France, 1945
* *Méandres*. Genève, Milieu du monde, 1946.
* *Poisons*. París, Daragnès, 1946.
* *Portraits de famille*. París, Janin, 1947, reeditado por Fata Morgana, 1987.
* *Hernando de Bengoechea ou l'âme d'un poète*. París, Amiot-Dumont, 1948.
* *Etc…*. Genève, Milieu du monde, 1949. 
* *Maurice Ravel*. París, Domat, 1949.
* *Les XX arrondissements de Paris*. Lausanne, Vineta, 1951, reeditado por Fata Morgana, 2011.
* *Dîners de lune*. Gallimard, 1952.
* *Pour la peinture*. Gallimard, 1955.
* *Les grandes heures du Louvre*. París, Les deux Sirènes, 1948.
* *Marie Pamelart ou La rue Lepic*, Fata Morgana, 2003.

### Correspondencia 
* Valery Larbaud et Léon-Paul Fargue, *Correspondance 1910-1946* (éd. Th. Alajouanine). Gallimard, 1971.
* André Beucler et Léon-Paul Fargue, *Correspondance 1927-1945'' (éd. Bruno Curatolo), Presses universitaires de Paris Ouest, 2014.

## Véxase tamén 
### Ligazóns externas 
* Sitio dedicado ao autor
Argonauta

**Argonauta** (ou Argonaute ou Argonaut) utilízase cos seguintes significados:

* Argonautas. Mariñeiros que acompañaron a Xasón nas súas viaxes da mitoloxía da antiga Grecia.
* Argonauta (*Argonaute*). Proteína encimática que forma parte do complexo RISC e intervén na interferencia de ARN clivando moléculas de ARN.
* Argonauta. Xénero de cefalópodos da familia dos argonáutidos, tamén chamados "náutilos de papel".
* Argonaute é o nome de diversos barcos de guerra franceses e submarinos desde o século XVIII ata o XXI.
* Toronto Argonauts (Argonautas de Toronto). É un equipo de fútbol canadense (parecido ao fútbol americano).
* Argonautas. Grupo musical arxentino de rock psicodélico e experimental.
* Argonauts of the Western Pacific (Argonautas do Pacífico Occidental). Libro etnográfico de Bronisław Malinowski de 1922 no que se estudaba os costumes do pobo das illas Trobriand (Nova Guinea), e que tivo grande influencia.
Obxecto transneptuniano

miniatura|350px|Ilustración a escala dos maiores obxectos transneptunianos.
Un **obxecto transneptuniano** é calquera obxecto do Sistema Solar que ten unha órbita localizada parcial ou totalmente alén da órbita de Neptuno. Os obxectos transneptunianos adoitan denominarse co acrónimo TNO (do inglés *trans neptunian object*). Os TNO inclúen, entre outros, os corpos da Nube de Oort e os obxectos do Cinto de Kuiper.

## Obxectos transneptunianos notables 
En xuño de 2005 o número destes obxectos era superior ao millar, dos cales un centenar posuía unha órbita determinada con precisión, e polo tanto teñen unha numeración definitiva do MPC.

### Cinto de Kuiper 
Os obxectos do Cinto de Kuiper adoitan clasificarse segundo as súas características orbitais. Por unha banda están os obxectos que orbitan nalgún tipo de resonancia con Neptuno e por outra aqueles non vinculados con el, sen resonancia orbital de ningún tipo, que se chaman cubewanos u Obxectos Clásicos do Cinto de Kuiper.

A categoría dominante entre os obxectos resoantes é a resonancia 2:3, a 39,4 UA e cun período de aproximadamente 250 anos. Existen 92 obxectos confirmados e 104 posibles. Denomínanse plutinos por Plutón, o primeiro que foi descuberto.

### Disco disperso 
Outra área é coñecida como disco disperso, na que se atopa o planeta anano Eris.

### Obxectos separados
Os obxectos separados son consideradas ás veces como obxectos do disco disperso exterior.

### Nube de Oort interior 
A nube de Hills é un corpo esférico hipotético interior na nube de Oort, cun bordo exterior a unha distancia de entre 20&nbsp;000 a 30&nbsp;000 UA do Sol, e cun bordo interior, menos definido, localizado hipoteticamente entre as 100 e as 3000 UA.

### Nube de Oort 
A última área do Sistema Solar é a nube de Oort.

## Notas 
## Véxase tamén 
### Outros artigos 
* Planetas alén de Neptuno
* Obxecto transneptuniano resoante
### Ligazóns externas 
* Lista de obxectos transneptunianos da IAU 
* Universidade de Arizona 
* Revista *Scientific American*)
Plutoide

dereita|miniatura|450px
Os **plutoides** son os planetas ananos do Sistema Solar que se atopan alén da órbita de Neptuno. O concepto foi definido por un voto na Asemblea Xeral da Unión Astronómica Internacional (IAU) en Praga o 24 de agosto de 2006, pero sen escoller a terminoloxía. Segundo a resolución 6A desta asemblea xeral titulada *Definition of Pluto-class objects*, a súa definición é:

Polo tanto, calquera obxecto que cumpra simultaneamente a definición de planeta anano e obxecto transneptuniano é un plutoide. Ata 2008 só Plutón, Eris, Makemake e Haumea son considerados plutoides.

Os satélites dos plutoides non son eles mesmos plutoides aínda que sexan suficientemente masivos para que a súa forma sexa ditada pola súa gravidade. O planeta anano Ceres tampouco é un plutoide porque está situado no cinto de asteroides, facéndoo un obxecto único na súa clase.

## Véxase tamén 
### Ligazóns externas 
* *News Release - IAU0804: Plutoid chosen as name for Solar System objects like Pluto* Anuncio da denominación na páxina da IAU.
Drosha

**Drosha** é un encima ribonuclease III de clase 2  que nos humanos está codificado no xene *DROSHA* (anteriormaente *RNASEN*) situado no cromosoma 5. Intervén na maduración do miARN e na interferencia de ARN.

## Función 
Os membros da superfamilia da ribonuclease III de endorribonucleases específicas para ARN bicatenario participan en diversas vías de maduración e degradación do ARN en células eucariotas e procariotas. A RNase III Drosha é a nuclease central que executa o paso de iniciación do procesamento do microARN no núcleo celular.

Os microARNs (miARN) que se xeran desa maneira son moléculas curtas de ARN que regulan gran variedade de xenes ao interaccionar co complexo silenciador inducido por ARN (RISC) para inducir a clivaxe de ARNs mensaxeiros que presentan complementariedade de bases como parte da vía de interferencia de ARN. As moléculas de microARN sintetízanse como transcritos primarios longos chamados *pri-miARN*, que son despois clivados (cortados) por Drosha para producir unha estrutura característica en talo-bucle duns 70 pares de bases, chamada *pre-miARN.* Pasha é esencial para a actividade de Drosha e pode unirse a fragmentos monocatenarios do pri-miARN que son necesarios para un correcto procesamento.

A proteína Drosha humana clonouse en 2000, unha vez que foi identificada como unha ribonuclease de ARN bicatenario nuclear implicada no procesamento de precursores do ARN ribosómico.

## Importancia clínica 
Drosha e outros encimas que procesan os miARNs poden ser importantes no prognóstico do cancro. Tanto Drosha coma Dicer poden funcionar como reguladores mestres do procesamento dos miARNs e comprobouse que exercen unha regulación á baixa en certos tipos de cancro de mama. Porén, a natureza da asociación entre o procesamento dos miARNs e a tumoroxénese non está clara.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
*
Máximo térmico do Paleoceno-Eoceno

miniatura|350px|A gráfica amosa a evolución do clima durante os últimos sesenta e cinco millóns de anos. O máximo térmico do Paleoceno-Eoceno está marcado coas siglas "PETM" e probablemente se atopa subestimado nun factor de entre 2 e 4 por mor dunha vaga estimación na mostra de datos.
O **máximo térmico do Paleoceno-Eoceno** (*MTPE*, *PETM* en inglés), chamado tamén **máximo térmico do Eoceno inicial** ou **máximo térmico do Paleoceno superior**, foi un súbito cambio climático que marcou o fin do Paleoceno e o comezo do Eoceno, hai 55,8 millóns de anos. Trátase dun dos períodos de cambio climático máis significativos da era Cenozoica, que alterou de súpeto a circulación oceánica e atmosférica, provocando a extinción de moitos xéneros de foraminíferos bentónicos, e causando grandes cambios nos mamíferos terrestres que marcaron a aparición das liñaxes actuais.

En só 20&nbsp;000 anos, a temperatura media terrestre medrou en 6°C, cun corresponente aumeno do nivel do mar, así como un quecemento dos océanos. Malia que o quecemento puido ser desencadeado por moitas causas, crese que as principais foron a forte actividade volcánica e a emisión de gas metano que se atopaba almacenada nos clatratos dos sedimentos oceánicos, e que puideron intensificar o quecemento ó liberaren á atmosfera grandes cantidades de carbono empobrecido no isótopo carbono-13. Ademais, as concentracións atmosféricas de CO2 aumentaron de forma significativa, deturpando o ciclo e causando a elevación da lisoclina, así como unha escaseza de osíxeno nas profundidades oceánicas que finalmente provocou a maioría das extincións mariñas.

## Notas
Francisco Pinto Balsemão

**Francisco José Pereira Pinto Balsemão**, nado en Lisboa o 1 de setembro de 1937 e finado na mesma cidade o 21 de outubro de 2025, foi un empresario e político portugués que foi primeiro ministro de Portugal entre xaneiro de 1981 e xuño de 1983.

## Traxectoria 
Foi xornalista e dirixente político activo, até se dedicar á vida empresarial. Foi presidente do grupo Impresa e presidente do Consello de Administración da SIC, a primeira estación de televisión privada en Portugal.
DGCR8

A subunidade **DGCR8** do complexo microprocesador (iniciais en inglés de *DiGeorge syndrome chromosomal* [ou *critical*] *region 8*, ou "síndrome de DiGeorge cromosómica [ou crítica] rexión 8") é unha proteína que nos humanos está codificada no xene *DGCR8* do cromosoma 22, que colabora no procesamento de miARN durante a interferencia de ARN. Aínda que en mamíferos o nome que se lle dá é DGCR8, noutros animais como os organismos modelo *Drosophila melanogaster* e *Caenorhabditis elegans*, esta proteína coñécese co nome de **Pasha** (colaboradora de Drosha). En todos eses animais é un compoñente necesario da vía de interferencia de ARN.

## Función 
A DGCR8 (ou Pasha) está localizada no núcleo celular e requírese para o procesamento do microARN (miARN). Únese á proteína Drosha, que é un encima RNase III, para formar o *Complexo microprocesador* que cliva un transcrito primario chamado pri-miARN para formar unha estrutura característica en talo-bucle chamada pre-miARN, o cal despois seguirá procesándose dando fragmentos de miARN pola acción do encima Dicer. A DGCR8 (ou Pasha) contén un dominio de unión ao ARN e crese que se une ao pri-miARN para estabilizalo para poder ser procesado seguidamente por Drosha.

## Notas 
## Véxase tamén 
### Bibliografía 
* 
* 
* 
* 
* 
* 
* 
*
Ángel Carro Crespo

**Ángel Carro Crespo** (tamén citado polo antropónimo galeguizado **Anxo**), finado en Lugo o 21 de outubro de 1956, foi un empresario galego e valedor do deporte en Lugo durante o franquismo.

## Traxectoria 
Foi presidente da Cámara de Comercio da cidade de Lugo así como do Círculo das Artes (neste último caso entre os anos 1934 e 1940).

En 1936, en calidade de Presidente da Cámara de Comercio luguesa, enviou á Comandancia Militar 120 paquetes de cigarrillos, para a súa distribución entre as forzas de orde (Exército e Garda Civil) que o 23 de xullo de 1936 comezaron as detencións de destacados persoeiros locais.

Nas primeiras eleccións municipais celebradas tras o golpe de Estado do 18 de xullo de 1936, foi un dos cinco concelleiros pola circunscrición de Lugo, concello do que foi primeiro tenente-alcalde. Foi deputado provincial e vicepresidente da Deputación de Lugo.

### Deporte
miniatura|Vista do estadio Anxo Carro.
Foi presidente da Ximnástica Lucense na década de 1940, até 1947, ano no que dimitiu.

Tanto o vello (que fora unha doazón de Carro Crespo á Ximástica Lucense) coma o novo (inaugurado en 1974) estadio Anxo Carro onde disputa os seus partidos o Club Deportivo Lugo está nomeado na súa honra.

## Recoñecementos 
Foi nomeado comendador da Orde do Mérito Civil en 1956.
## Notas
Juan Ángel Regojo

**Juan Ángel Regojo Otero**, nado o 17 de xuño de 1933 en Redondela e finado o 26 de outubro de 2015 en Nassau, nas illas Bahamas, foi un empresario galego do sector téxtil.

## Traxectoria 
Os seus pais eran José Regojo, un empresario téxtil de Fermoselle (Zamora), e Rita Otero, unha dona de Redondela, filla do doutor Juan Manuel Otero Milleiro. Tivo catro irmás (Rita, Teresa, Concha e Alejandra) e dous irmáns (José e Pedro). Pasou a súa infancia no pazo de Petán, en Redondela. Nos seus anos mozos coñece os membros da familia real española, pois o seu pai era amigo persoal de Xoán de Borbón dende os tempos do seu traballo en Lisboa como comercial téxtil.

Estudou enxeñería industrial e comezou a traballar na fábrica téxtil propiedade do seu pai en Redondela, que se dedicaba á fabricación e venda de camisas. Trala xubilación do seu pai, ocupouse el da dirección da empresa, a canda os seus irmáns. A firma expandiuse internacionalmente, e diversificou o seu produto coa entrada no sector da roupa de sport.

Era patrón da Fundación Fabre, unha ONG de desenvolvemento e cooperación internacional que leva o nome de Ana Bacardí de Regojo, a súa dona, que finou nun accidente en 1998.

## Obra 
* *La familia Regojo. Los corales de Fermoselle*, unha recompilación da historia familiar, 2006.

## Vida persoal 
Casou con Ana Bacardí, da familia propietaria do ron Bacardí, coa que viviu en Valladolid e Galicia. O seu sogro, Daniel Bacardí Rosell, chegou a ser vicepresidente da multinacional das bebidas alcólicas. Juan Ángel Regojo faleceu dun infarto mentres asistía nas Bahamas o enterro da súa sogra, Graziella Bravo Viñas.

Tiveron cinco fillos: Gracia Regojo, cooperante e escritora, Ignacio, Ana María, Rita e Helena.
Mülheim an der Ruhr

**Mülheim an der Ruhr** é unha cidade de Renania do Norte-Westfalia, en Alemaña. Localízase na rexión do Ruhr entre Duisburg, Essen, Oberhausen e Ratingen. É sede de moitas empresas, especialmente da industria alimentaria, como Aldi Süd Company, Harke ou Tengelmann.

Mülheim recibiu a carta de vila en 1808, e 100 anos máis tarde a poboación superou os 100.000, facendo de Mülheim oficialmente unha cidade. En decembro de 2014 tiña unha poboación de 167.108 habitantes

## Subdivisións 
miniatura|Mapa dos barrios e distritos

## Notas 
## Ligazóns externas 
* Sitio web oficial  (inglés) (alemán) (francés)
Fátima Balsa

**Fátima Balsa Díaz**, nada en Ourense en 1956, é unha enfermeira e política galega.

## Traxectoria
Licenciouse en Psicoloxía e traballa como auxiliar de enfermería no SERGAS.

Afiliada a Cidadáns - Partido da Cidadanía, participou no proceso de primarias da formación para encabezar a lista á alcaldía de Ourense en 2015. No proceso, onde había dous candidatos máis, non saíu elixida, e ao final a formación centrista non presentou candidatura ás eleccións locais.

Meses despois volveu concorrer ao proceso de primarias na provincia de Ourense para encabezar a lista de Cidadáns ao Congreso dos Deputados. Logrou imporse ao outro candidato, o empresario Benito Iglesias, e liderou polo tanto a candidatura nas eleccións ao Congreso de 2015.
Cù Sìth

O **Cù-Sìth** (en plural **Coin-Sith**) é un ser mitolóxico de Escocia, semellante ao Cú Sidhe irlandés e que tamén presenta algunhas semellanzas co Cŵn Annwn galés.

## Aparencia 
Segundo o folclore escocés, o Cù-Sìth ten o tamaño dun touro novo e o aspecto dun lobo. A súa pel é peluda, normalmente dunha cor verde escura aínda que ás veces aparece descrito como branco. O rabo é longo e tanto pode aparecer enrodelado como entrenzado. As súas gadoupas teñen o tamaño da man dun home.

Habita nas físgoas das rochas nas Highlands, e mais tamén erra entre as gándaras e as terras altas.

## Notas
Isabel Cendán

**Isabel Ángela Cendán Fernández-Peinado**, nada en Madrid o 11 de maio de 1976, é unha procuradora, artesá e política galega.

## Traxectoria 
Naceu en Madrid, aínda que sempre viviu en Lugo. Licenciouse en Dereito pola Universidade Complutense de Madrid, e posúe ademais dous títulos de mestrado en mediación familiar e en servizos sociais. Traballou como avogada e dende 2007 é procuradora. Durante un tempo, combinou esta actividade coa elaboración e venda de xoias e complementos.

Politicamente, afiliouse a Cidadáns - Partido da Cidadanía, e integrou a lista desta formación nas eleccións locais de Lugo, en 2015. Ía de número 6, e a candidatura acadou dous concelleiros na cidade. Meses despois presentouse en 2015 ao proceso de primarias para escoller o candidato desta formación ao Congreso dos Deputados pola provincia de Lugo, onde resultou elixida para encabezar a lista.
Ribonuclease III

As **ribonucleases III** ou **RNases III** son encimas ribonucleases que se unen especificamente e clivan (cortan) ARNs bicatenarios. Un exemplo é a ribonuclease III procariótica de *Escherichia coli* () (xene rnc), que é un encima que dixire ARN bicatenario, e está implicado no procesamento de precursores do ARN ribosómico e dalgúns ARNm.

Dentro das RNases III distínguense catro subdivisións, que son as clases 1, 2, 3, e 4.

* RNases III de clase 1. Atópanse en bacterias, virus bacteriófagos, e algúns fungos. Entre as RNases III desta clase están a rnc de *E. coli*, Pac1p de *S. pombe*, e Rnt1p de *S. cerevisiae*. As RNases de clase 1 procesan precursores do ARN ribosómico, e, no caso dos fungos, procesan precursores dos ARNs nucleares pequenos (snRNA) e ARNs nucleolares pequenos (snoRNA).
* RNases III de clase 2. Inclúen a familia de Drosha de encimas que funcionan na maduración dos precursores dos microARNs.
* RNases de clase III. Inclúen a familia de Dicer de encimas que funcionan na interferencia de ARN.
* RNases III de clase 4. Estes encimas, tamén chamados Mini-III, son encimas homodiméricos e constan soamente de dominios de RNase III.

## Proteínas humanas que conteñen este dominio 
DICER1;    MRPL44;    RNASEN;

## Notas 
## Véxase tamén 
### Ligazóns externas 
* 
*
FC Dallas

O **FC Dallas** é un equipo de fútbol dos Estados Unidos, da cidade de Dallas no estado de Texas. Xoga na Conferencia Oeste da Major League Soccer. O equipo foi fundado en 1995 baixo o nome de **Dallas Burn**. En 2005 cambiou de nome ao actual e comezou a exercer a localía no Toyota Stadium.

O seu mellor resultado foi o subcampionato en 2010, aínda que acadou o primeiro posto da Confenrencia Oeste en dúas ocasións (2006 e 2015). Entre os mellores xogadores que pasaron polo equipo de Dallas están Jason Kreis, Mark Dodd e Matt Jordan.

## Historia
### Era Dallas Burn
O seu primeiro xogador oficial foi o internacional mexicano e ex xogador do Real Madrid, Hugo Sánchez. http://www.mlssoccer.com/history/club/dallas/1996  O primeiro partido na MLS foi fronte o San Jose Clash. Jason Kreis foi o primeiro xogador que anotou un gol oficial cos *Toros*. Na tempada inicial da MLS o equipo logrou o segundo posto na fase regular pero foi eliminado na primeira ronda do play-off.
No ano 1997 o **Dallas Burn** conseguía o seu primeiro título da historia, gañando a U.S. Open Cup. No ano 2000, clasificouse como os cinco anos anteriores para os play-offs da MLS, pero volveron caer eliminados. O último ano como **Dallas Burn**, foi tamén o primeiro no que o equipo non conseguiu a clasificación para os playoffs.

### Era FC Dallas
O primeiro ano tras o cambio de nome, o equipo texano rematou a fase regular no segundo posto da conferencia oeste. Pero foi eliminado dos playoffs, esa mesma tempada os siareiros de Dallas sufriron outra decepción ao sumar unha derrota na final da U.S. Open Cuphttp://www.mlssoccer.com/history/club/dallas/2005 . No ano 2006, gañaron por primeira vez a fase regular da liga, pero non conseguiron o campionato. Ao ano seguinte chegaron a final da U.S. Open Cup pero caeron fronte ó New England Revolution. http://www.mlssoccer.com/history/club/dallas/2008  As dúas tempadas seguintes non acadaron os postos de play-off durante a fase regular.
No ano 2010 o equipo texano volveu ós play-offs da MLS tras dous anos de ausencia e ademais chegou á final da MLS Cup onde perdeu 2-1 fronte ó Colorado Rapids cun gol en propia no tempo de engadido. Ese ano David Ferreira foi nomeado como mellor xogador da MLS. Como chegaron á final, a tempada seguinte os de Dallas xogaron a Liga de Campións da CONCACAF pero caeron na fase de grupos. No ano 2013, coincidindo coa chegada de xogadores destacados das ligas europeas  á Major League Soccer os *Burn* asinaron ó ex-céltico Peter Luccin.

## Xogadores http://www.fcdallas.com/players
## Títulos
***U.S. Open Cup**: 1997
Olalla Rodil

**Olalla Rodil Fernández**, nada en Ribeira de Piquín o 21 de setembro de 1989, é unha xornalista e política galega do Bloque Nacionalista Galego.

## Traxectoria 
Licenciada en Publicidade e Relacións Públicas no Campus Universitario de Pontevedra, pola Universidade de Vigo, ten un mestrado de Estudos Internacionais. Foi redactora de *Sermos Galiza*. Milita en Galiza Nova. Foi cabeza de lista da provincia de Lugo polo BNG nas Eleccións xerais de España de 2016, nas Eleccións ao Parlamento de Galicia de 2016, sendo elixida deputada do Parlamento de Galicia, nas Eleccións xerais de España de novembro de 2019 e nas Eleccións ao Parlamento de Galicia de 2020. Neses períodos, foi voceira suplente do Bloque Nacionalista Galego no Parlamento de Galicia e foi a vice-coordinadora de comunicación da executiva nacional do mesmo partido..

Nas eleccións ao Parlamento galego de 2024, saíu elixida deputada por Lugo.

## Notas 
## Véxase tamén
Noa Presas

**Noa Olalla Presas Bergantiños**, nada en Ourense o 2 de outubro de 1987, é unha profesora e política galega do BNG.

## Traxectoria 
Licenciada en Filoloxía Galega e Románica pola Universidade de Santiago de Compostela, ten o mestrado universitario de Profesorado. Aos 16 anos entrou nos CAE e comezou a militar no BNG. Traballou como lingüista, profesora no ensino, e teleoperadora nun servizo de atención ao cliente. Foi cabeza de lista da provincia de Ourense polo BNG nas eleccións ao Parlamento de Galicia 2016, sendo elixida deputada do Parlamento de Galicia.

En xullo do 2022 fixo público a través das súas redes sociais que aprobara as oposicións de ensino secundario. En 2023 preséntase como cabeza de lista por Ourense ao Congreso. Nas eleccións ao Parlamento galego de 2024, saíu elixida deputada por Ourense.

## Notas 
## Véxase tamén 
### Ligazóns externas 
*Noa Presas na web do BNG
António Guterres

**António Manuel de Oliveira Guterres**, nado en Lisboa o 30 de abril de 1949, é un político e diplomático portugués e timorense. Dende 2017, exerce como Secretario Xeral das Nacións Unidas, sendo a novena persoa en ter este cargo. Membro do Partido Socialista Portugués, Guterres foi Primeiro ministro de Portugal dende 1995 até 2002.

Guterres exerceu como secretario xeral do Partido Socialista de 1992 a 2002. Foi elixido primeiro ministro en 1995 e dimitiu en 2002, despois de que o seu partido fose derrotado nas eleccións locais portuguesas de 2001. Despois de seis anos gobernando sen maioría absoluta, o Partido Socialista tivo un resultado peor do previsto por mor das perdas en Lisboa e Porto, onde as enquisas indicaban que tiña unha sólida vantaxe. Eduardo Ferro Rodrigues asumiu a dirección do Partido Socialista, mais o Partido Socialdemócrata liderado por José Manuel Barroso perdeu as eleccións xerais. Malia esta derrota, as enquisas do público portugués tanto en 2012 como en 2014 situaron a Guterres como o mellor primeiro ministro dos 30 últimos anos.

Foi presidente da Internacional Socialista de 1999 a 2005, e foi o Alto Comisionado das Nacións Unidas para os Refuxiados de 2005 a 2015. Guterres foi elixido Secretario Xeral das Nacións Unidas en outubro de 2016, sucedendo a Ban Ki-moon a comezos do ano seguinte e converténdose no primeiro europeo en ocupar este cargo dende Kurt Waldheim en 1981.

## Notas
Tereixa Novo

**María Tereixa dos Anxos Novo Arrojo**, nada en Lugo en 1956, é unha política galega do BNG.

## Traxectoria 
Profesora de Primaria e Secundaria, foi liberada sindical. Foi membro de Fuxan os Ventos. Membro do Consello Nacional do BNG e da súa Executiva (1991–1995), foi deputada no Parlamento de Galicia en substitución de Henrique Tello (2002–2005). Foi delegada provincial na Coruña da Vicepresidencia da Igualdade e do Benestar (2005–2009). En 2015 presentouse ás primarias de Iniciativa pola Unión para a provincia da Coruña.

## Notas 
## Véxase tamén 
### Ligazóns externas 
* Ficha en Galicia Política
Sons da lubre nas noites de luar

***Sons da lubre nas noites de luar*** é un álbum recompilatorio do grupo de folk galego Luar na Lubre. Publicouse o 6 de novembro de 2012, baixo o selo Warner Music.

A edición está composta de 3 CD e 1 DVD. Neste último, inclúense o concerto gravado en directo o 31 de xullo de 2012 en Santiago de Compostela e unha serie de videoclips.

## Lista de cancións
### CD 1: *Trasnos*
### CD 2: *Fadas*
### CD 3: *Encantos*
### DVD
## Véxase tamén
### Ligazóns externas
*Páxina oficial do grupo
Torre de Breoghán

***Torre de Breoghan. A Luz dos Milésians*** é un álbum en directo do grupo de folk galego Luar na Lubre, gravado conxuntamente coa Orquestra Sinfónica de Galicia. Publicouse o 2 de decembro de 2014, baixo o selo Warner Music.

A edición está composta de 2 CD e 1 DVD. No primeiro, recompílanse temas clásicos do grupo. No segundo, musícanse episodios do relato épico *Lebor Gabála Érenn* (*Libro das invasións de Irlanda)*, no que se narra a invasión de Irlanda polos Milesios, que chegarían procedentes de Brigantia (A Coruña). No DVD inclúese o concerto íntegro, que foi gravado en directo os días 21 e 22 de xuño de 2014, no Palacio da Ópera da Coruña.

## Lista de cancións 
### CD 1 
### CD 2: *Torre de Breoghán* 
## Notas 
## Véxase tamén 
### Ligazóns externas 
* Páxina oficial do grupo
Faláfel

thumb|350px|Faláfel.

O **faláfel** é unha preparación típica dalgúns países de Oriente Próximo e Oriente Medio, semellante a unha croqueta, mais de forma arredondada e elaborada cunha masa de garavanzos ou fabas, á que se lle engade diversas especias.

Consiste nuns boliños fritidos de garavanzos ou fabas moídos, normalmente mesturados con condimentos como allo, ceboliño, pirixel, coandro e comiño. Moitas veces, consómense en pan pita, con hummus (pasta de garavanzo), tahina (pasta de sésamo) e ensalada (tomate, cogombro, cebola e leituga). Hoxe en día, o faláfel consómese en todo o mundo grazas aos restaurantes de comida oriental.
 
## Popularidade 
O faláfel tornouse popular entre os vexetarianos e vegáns como unha alternativa á carne nos establecementos de rúa orientais (principalmente nos tipo döner kebab). Aínda que tradicionalmente considerábase coma unha "hamburguesa vexetariana", o seu uso tense expandido a medida que máis e máis persoas foron adoptando unha dieta rica en proteínas.

Nos Estados Unidos, a versatilidade do faláfel permitiu a reformulación de receitas para bolos, espaguetes e albóndegas, en pratos vexetarianos.

## Notas 
## Véxase tamén 
### Outros artigos 
* Farfel 
* Hummus
* Lahmacun
* Samosa
* Tahina
### Ligazóns externas 
* Falafel, Canal Cocina, receita do faláfel .
* 
* 
* 
*  
* Alfez
* Atopar faláfel e adubo tahina no supermercado.
Adobo

**Adobo** pódese referir a:

***Adobo** ou **adubo**, conxunto de condimentos que se lle bota á carne ou a outros alimentos para conservalos e darlles sabor, aderezo.
***Curtido**, preparado que se utiliza para curtir pele, curtume.
***Fertilizante** ou estrerco para acondicionar solos e/ou nutrir as plantas.
***Adorno** ou afeite, pero só en sentido figurado.
Nicolás Sánchez

**Federico Nicolás Sánchez**, nado en San Miguel de Tucumán o 26 de outubro de 1988, é un xogador arxentino de rugby. Xoga de medio apertura para a selección de rugby da Arxentina e no equipo arxentino do Super Rugby.

## Traxectoria 
Sánchez xogou para o Pampas XV na Vodacom Cup 2011 (Suráfrica) en que resultaron campións. Ao fin desa tempada fichou pola Union Bordeaux Bégles do Top 14. Nese club, xogou dúas tempadas. Para a 2014/15 Sánchez ficou para o RC Toulonnais. Nese ano logrou a Copa de Campións Europea de Rugby co conxunto francés. Rematado a tempada, o arxentino marchou ao seu país para comezar o novo proxecto da UAR no Super Rugby.

Nicolás disputou 27 encontros para os *Pumas* dende o seu debut o 21 de maio do 2010 ante o Uruguai en Santiago de Chile até o momento. El anotou 2 ensaios, 25 conversións, 44 golpes de castigo e 5 drops, un total de 207. Leva disputando o Rugby Championship dende a admisión da Arxentina no torneo en 2012. Foi o máximo anotador do Rugby Championship 2014 con 54 puntos. Ademais, Sánchez tamén xogou a Copa do Mundo de Rugby 2011 e a Copa do Mundo de Rugby 2011. Nesta última, foi o máximo anotador con 97 puntos.
Francesc Homs

**Francesc Homs i Molist**, nado en Vic, o 5 de setembro de 1969, é un político catalán.

## Traxectoria 
Licenciado en dereito pola Universidade Autónoma de Barcelona, estivo na Federació Nacional d'Estudiants de Catalunya (FNEC) e foi membro da xunta de goberno e do claustro da UAB. Militante de Convergència Democràtica de Catalunya (CDC) desde 1993, pertence á súa Executiva Nacional é á Permanente. Tamén foi membro do Consello Executivo Nacional de CiU e o coordinador do programa electoral de Convergència i Unió (CiU) nas eleccións ao Parlamento de Cataluña de 2003 e 2010 mais relator do Estatut de 2006. Entre 1996 e 2003 foi director xeral de Asuntos Interdepartamentais do Departamento da Presidencia e membro da Comisión Executiva do Consello Económico e Social de Cataluña (CTESC). Deputado electo no Parlamento de Cataluña nas eleccións de 2003, 2006 e 2010.

Foi secretario xeral da Presidencia e voceiro da Generalitat de Cataluña desde o 29 de decembro de 2010 ata o 27 de decembro de 2012, ao nomealo o presidente Artur Mas conselleiro da Presidencia e voceiro do seu goberno.

Publibou dous libros: *Catalunya a judici* (Ara Llibres, 2008) e *Dret a decidir. Estació concert* (Editorial Base, 2010). Foi tamén membro do consell asesor da Fundació Centre d'Estudis Jordi Pujol.

## Notas 
## Véxase tamén 
### Ligazóns externas 
* Ficha na web da Generalitat de Catalunya.
Jurassic World

***Jurassic World*** é un filme estadounidense de ciencia ficción e aventuras dirixido e coescrito por Colin Trevorrow. É o cuarto filme da serie *Jurassic Park*. Producido por Frank Marshall e Patrick Crowley, está protagonizado por Chris Pratt e Bryce Dallas Howard. Ambientado vinte e dous anos despois dos eventos de *Parque Xurásico*, *Jurassic World* ten lugar na mesma illa de Nublar, na costa pacífica de América Central, onde se atopa un parque de dinosauros dende hai dez anos. O parque sómese no caos despois de que un dinosauro creado xeneticamente, o *Indominus rex*, escape do seu recinto e ameace ós visitantes do parque.

## Personaxes 
* Chris Pratt como Owen Grady
* Bryce Dallas Howard como Claire
* Vincent D'Onofrio como Vic Hoskins
* Ty Simpkins como Gray Mitchell
* Nick Robinson como Zach Mitchell
* Omar Sy como Barry
* B. D. Wong como Dr. Henry Wu
* Irrfan Khan como Simon Masrani
* Jake Johnson como Lowery
* Lauren Lapkus como Vivian
* Brian Tee como Hamada
* Katie McGrath como Zara
* Judy Greer como Karen Mitchell
* Andy Buckley como Scott Mitchell
* Eric Edelstein como supervisor do *Indominus rex*
* Colby Boothman como traballador no recinto dos raptores
* Jimmy Fallon como El mesmo
* James DuMont como Hal Osterly
* Jimmy Buffett como El mesmo
* Colin Trevorrow como voz de Mr. DNA
* Brad Bird como voz do altofalante
* Jack Horner, supervisor técnico do filme, fai un cameo.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes